 **Αριθμ. Απόφ. 18/2020**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

**ΚΟΙΝΟΤΗΤΑ ΜΕΛΙΣΣΙΩΝ**

**ΑΠΟΣΠΑΣΜΑ**

**Από το Πρακτικό 6/2020 της τακτικής συνεδρίασης του Συμβουλίου της Κοινότητας Μελισσίων του Δήμου Πεντέλης**

**ΘΕΜΑ:** Κοπή δένδρου

Στα Μελίσσια σήμερα Παρασκευή 26 Ιουνίου 2020 και ώρα 19:30μμ στο Δημοτικό Κατάστημα Δήμου Πεντέλης, συνήλθε σε συνεδρίαση το Συμβούλιο της Κοινότητας Μελισσίων του Δήμου Πεντέλης, ύστερα από την υπ΄ αριθμ.: 9971/22-06-2020 έγγραφη πρόσκληση του προέδρου της Κοινότητας που επιδόθηκε νόμιμα με αποδεικτικό στα μέλη σύμφωνα με το άρθρο 88 του Ν. 3852/10 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/))

 Διαπιστώθηκε νόμιμη απαρτία, δεδομένου ότι σε σύνολο έντεκα (11) μελών βρέθηκαν παρόντα τα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1. ΔΡΟΣΑΤΟΣ ΝΙΚΟΛΑΟΣ (ΠΡΟΕΔΡΟΣ) 1. ΣΚΙΑΔΑ ΕΛΕΝΗ

2. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ 2. ΑΠΟΣΤΟΛΙΔΗΣ ΓΕΩΡΓΙΟΣ

3. ΔΗΜΗΤΡΑΚΗΣ ΓΕΩΡΓΙΟΣ 3. ΒΟΡΕΑΣ ΣΕΒΑΣΤΟΣ

4. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ 4. ΜΑΥΡΟΓΕΩΡΓΗ ΔΕΣΠΟΙΝΑ

5. ΖΩΗ ΑΓΝΗ

6. ΦΡΑΝΤΖΗΣ ΑΠΟΣΤΟΛΟΣ

7. ΓΡΙΒΑ ΕΙΡΗΝΗ

 Τα πρακτικά τηρήθηκαν από την υπάλληλο του Δήμου κα Κοντάρα Βασιλική.

 Ο Πρόεδρος της Κοινότητας Μελισσίων, εισηγούμενος **το 1ο θέμα ημερησίας διάταξης**, παρουσίασε την με αρ. πρωτ.: 9544/15-06-2020 εισήγηση της Δ/νσης Υποδομών, Διοικητικής Υποστήριξης, Καθαριότητας και Πρασίνου που υπογράφεται από τον προϊστάμενο Διεύθυνσης Υποδομών, Διοικητικής Υποστήριξης, Καθαριότητας και Πρασίνου, κ. Χριστίδη Αναστάσιο και έχει ως εξής :

**ΘΕΜΑ: Κοπή δένδρου.**

**Σχετ.:** α.Το υπ’ αριθ. πρωτ. 7255/8.5.2020 αίτημα.

 β. Φωτογραφίες αυτοψίας.

1. Σας γνωρίζουμε ότι, με το σχετικό ζητήθηκε η κοπή ενός (1) δένδρου (κυπαρίσσι), στο πεζοδρόμιο της οδού **Δεληγιάννη 25**, στην Κοινότητα Μελισσίων, λόγω πρόκλησης ζημιών στην ιδιοκτησία.
2. Από αυτοψία, δεν διαπιστώθηκαν ζημιές.
3. Παρακαλούμε για τις δικές σας ενέργειες και την έκφραση γνώμης.

**Το Συμβούλιο της Κοινότητας Μελισσίων** μετά την εισήγηση του Προέδρου και αφού έλαβε υπόψη του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) και κατόπιν αυτοψίας πρότεινε το δένδρο να μην κοπεί.

**ΟΜΟΦΩΝΑ**

 Εκφράζει τη σύμφωνη γνώμη του και εισηγείται στην Επιτροπή Ποιότητα Ζωής την αναγκαιότητα **όχι της κοπής** **ενός (1) δένδρου (κυπαρίσσι),** στο πεζοδρόμιο της οδού **Δεληγιάννη 25,** στην Κοινότητα Μελισσίων.

Η απόφαση αυτή πήρε αύξοντα αριθμό **18/2020**

Αφού αναγνώστηκε το πρακτικό αυτό υπογράφεται ως ακολούθως

 **Ο ΠΡΟΕΔΡΟΣ ΤΑ ΜΕΛΗ**

**ΔΡΟΣΑΤΟΣ ΝΙΚΟΛΑΟΣ** 1. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ

2. ΔΗΜΗΤΡΑΚΗΣ ΓΕΩΡΓΙΟΣ

3. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ

4. ΖΩΗ ΑΓΝΗ

5. ΦΡΑΝΤΖΗΣ ΑΠΟΣΤΟΛΟΣ

6. ΓΡΙΒΑ ΕΙΡΗΝΗ